jkorsvik/nowiki_second_scrape_merged huggingface dataset:
Unneberg skole

Unneberg skole er en barneskole i Sandefjord. I 2008 hadde skolen cirka 140 elever, fordelt på sju årstrinn.


== Historikk ==
Unneberg skole ble bygget i 1966, og overtok etter From skole som hadde blitt for liten. 
Etter en avstemning bestemte et flertall at skolen skulle hete From skole, men politikervedtak gjorde at den fikk navnet Unneberg skole.
Unneberg skole har blitt bygget ut en gang etter L97, da kom avdelingen for første klasse og skolefritidsordning. Skolen fikk også et nytt bibliotek som benyttes til skolens fellessamlinger i tillegg til vanlig bibliotek. Unneberg skole var den første skolen i Sandefjord som fikk ballbinge.Den siste utbyggingen ble ferdigstilt høsten 2008, da skolen fikk nytt ventilasjonsanlegg som krevde et helt nytt tilbygg for aggregatet.


== Referanser ==


== Eksterne lenker ==
Skolens hjemmeside.
Vaudeville

Vaudeville er musikalsk variert teater, lystspill eller syngespill. Underholdningsformen er også beslektet og blir ofte forvekslet med varieté, farse og revy. Den kom opprinnelig fra Frankrike på 1700-tallet og betegnet da et avsluttende sangnummer i et skuespill.
Opprinnelsen til ordet «vaudeville» er uviss, men har vært forklart med de franske ordene voix de ville (= «byens stemme»). En annen mulig etymologi er stedsnavnet Vau de Vire, en dal i Normandie, som fra middelalderen var kjent for sine satiriske sanger om aktuelle emner.Den store vaudeville-dikteren i Danmark var Johan Ludvig Heiberg (1791–1860). Hans vaudeviller ble jevnlig framført på Det Kongelige Teater og gjerne med Johanne Luise Heiberg i sentrale roller. Også i Norge ble det skrevet og fremført vaudeville, blant annet av Henrik Wergeland (1808–1845), som for øvrig kunne være kritisk mot de heibergske vaudeviller. Diktet «Paa en Kirkegaard» i hans lyriske debut, Digte. Første Ring (1829, åpner slik:

«Min Harpes Sprog / bliver kun en Monolog:
Ingen skatter, Ingen fatter / det for Vaudeville-latter.»Vaudeville kunne være ganske dristig. De fem søstrene Lona, Sophia, Inger, Olga og Gertrude Barrison var alle født i København, men utvandret med sin mor til USA i 1886. De gjorde særlig suksess med et nummer der de spurte publikum «Do you want to see my pussy?», og når publikum svarte ja, løftet søstrene skjørtene og avslørte at alle hadde en kattunge gjemt i undertøyet. Også andre dyr gjorde suksess i vaudeville, som Houdinis elefant Jennie og hennes forsvinningsnummer.Etter 1920 ble interessen for vaudeviller etter hvert erstattet av kino, radio og fjernsyn. En lang rekke senere filmstjerner - som Mae West og Al Jolson - ble hentet fra vaudeville-scenen. Vaudeville i USA på 1800- og tidlig 1900-tall inneholdt gjerne minstrel show, komiske musikkinnslag og annen underholdning der hvite eller svarte artister opptrådte med overdreven blackface-sminke, det vil si utkledd som karikerte «negre».


== Referanser ==


== Se også ==
Kabaret
Varieté
Farse
Revy
Burlesk
Sideshow
Nattklubb


== Eksterne lenker ==
(en) Vaudeville – kategori av bilder, video eller lyd på Commons
Ivar Rødningen

Ivar Rødningen (født 29. juli 1957) er en norsk illustratør, modellør og animasjonsfilmskaper. Han har utdannelse fra Westerdals Reklameskole, men er selvlært som modellmaker. 
I perioden 1982 til 1994 modellerte Ivar Rødningen en mengde figurer til bruk i norsk reklame- og forlagsbransje. Fotografier av figurene ble illustrasjoner på bokomslag, i blader, logoer og reine reklamekampanjer, blant annet en plakat til OL på Lillehammer i 1994. Siden har han arbeidet mest med animasjonsfilm, reklamefilm og filmer for næringslivet. Han har blant annet laget spesialeffektene til Vibeke Idsøes Jakten på nyresteinen, regissert og animert kortfilmen Pølse fra 1999 og hatt scenografien på animasjonfilmen Slipp Jimmy fri.
Rødningens enestående modelleringskunst har gitt ham en stor mengde priser, bl.a. mottok han i 1983 gull i designkonkurransen Form, forløperen til Gullblyanten, og seinere flere priser i den amerikanske konkurransen Dimensional Illustrators Awards.


== Eksterne lenker ==
Om fotoutstilling av Ivar Rødningens modellfigurer (hovedkilde for denne artikkelen)
Ivar Rødningens hjemmeside
(en) Ivar Rødningen på Internet Movie Database 
(sv) Ivar Rødningen i Svensk Filmdatabas 
(en) Ivar Rødningen på AllMovie
Dave Sinclair

David «Dave» Sinclair (født 24. november 1947 i Herne Bay i Kent) er en engelsk keyboardspiller og låtskriver kjent fra gruppa Caravan hvor han skrev sangene For Richard, Nine Feet Underground, The Dabsong Conshirtoe og Proper Job/Back To Front.
Sinclair starten sin musikalske karriere i 1966 med bandet Wilde Flowers før han var med på å grunnlegge det engelske Canterbury–bandet Caravan i 1968 som keyboardspiller, sammen med gitaristen Pye Hastings, fetteren og bassisten Richard Sinclair samt trommeslageren Richard Coughlan. Dave regnes som en teknisk god keyboardspiller og har en stilart på sine soloer ikke ulikt Rick Wakeman fra Yes og Keith Emerson fra Emerson, Lake & Palmer.
Sinclair har vært innom mange forskjellige band og regnes derfor for å være en musikknomade. Den mest kjente overgangen var da han valgte å bli med i progrockbandet Camel under deres «Breathless–turné» i 1978.
Andre band han har spilt med er: Hatfield and the North, Matching Mole, Sinclair and the South, Polite Force, Robert Wyatt og Dave Sinclair Band. Dave Sinclair ga for øvrig ut soloalbumene «Full Circle» og «Into the Sun» i 2003 og bor i dag Japan hvor han er opptatt med soloprosjekter.


== Dave Sinclairs diskografi ==
1968 – Caravan / Caravan  (Verbe VLP 6011)
1970 – Caravan / If I Could Do It All Over Again I'd Do It All Over You (Decca SKL-R 5052)
1971 – Caravan / In the Land of Grey and Pink (Deram SDL-R 1)
1971 – Robert Wyatt / The End of an Ear (CBS 64189)
1972 – Matching Mole / Matching Mole (CBS 64850)
1973 – Caravan / For Girls Who Grow Plump In The Night (Deram SKL-R 12)
1974 – Caravan / Caravan And The New Symphonia (Decca SKL-R 1110)
1975 – Caravan / Cunning Stunts (Deram SKL-R 5210)
1980 – Caravan / The Album (Kingdom KVL 9003)
1980 – Caravan / The Best of Caravan Live (Kingdom 426002)
1982 – Caravan / Back to Front (Kingdom KVL 5011)
1993 – Caravan / Live (Demon Code90 NINETY 2 )
1993 – Dave Sinclair / Moon Over Man (Voiceprint VP119CD)
1992 – Richard Sinclair's Caravan of Dreams / Same (HTD CD7)
1993 – Richard Sinclair's Caravan of Dreams / An Evening of Magic (HTD CD 17)
1995 – Caravan / The Battle Of Hastings (HTD Records HTDCD 41)
1996 – Caravan / All Over You (HTD Records HTDCD 57)
1997 – Caravan / Live From The Astoria (HTD Records HTDCD 79)
1997 – Polite Force / Canterbury Knights (Voiceprint VP187)
1998 – Caravan / Back On The Tracks (CoCaCamp act001)
1999 – Caravan / All Over You Too (HTD Records HTDCD 102)
2003 – Dave Sinclair /  Full Circle  (DSincs-Music 001)
2003 – Dave Sinclair / Into the Sun (DSincs-Music 002)
2004 – Caravan / The Unauthorised Breakfast Item (on 2 tracks) (Eclectic Discs ECL 1001)
2010 - Pianoworks I - Frozen In Time (CRSCNT 001)
2011 - Stream (CRSCNT 002)
2014 - The Little Things (DSincs-Music)
2018 - Out of Sinc (DSincs-Music)
2018 – Out of Sinc (DSINCS-Music)


== Referanser ==


== Eksterne lenker ==
(en) Dave Sinclair på Discogs 
(en) Dave Sinclair på MusicBrainz 
(en) Dave Sinclair på Songkick 
(en) Dave Sinclair på AllMusic 
Dave-sinclair.co.uk – Dave's hjemmeside
David Sinclair på Calyx, The Canterbury Website
Caravan Information Service – Offisiell side for Caravan
Dave Sinclairs videogalleri
Uten skrupler (1986)

For den italienske filmen fra 1969, se Uten skrupler (1969)Uten skrupler er en amerikansk film fra 1986 med Danny DeVito og Bette Midler som ekteparet «Sam» og «Barbara Stone».


== Historien ==
Den lugubre forretningsmannen «Sam Stone» (Danny DeVito) planlegger mord på sin forferdelige kone «Barbara» (Bette Midler), med to motiv: Det første er penger og det andre for at han skal få gifte seg med sin elskerinne. Han har flaks, og konen hans blir kidnappet av «Ken» og «Sandy Kessler» som vil hevne seg på «Sam. «Sam» har stjålet sparepengene deres og «Sandy»s suksessfulle motedesign, som han nå markedsfører som sitt eget. Når «Barbara» finner ut hva mannen hennes har gjort mot dette paret og innser at han ikke kommer til å gjøre noe for å befri henne, blir hun venner med kidnapperne og planlegger å lære «Sam» en lekse.


== Rolleliste ==


== Eksterne lenker ==
(en) Uten skrupler på Internet Movie Database 
(no) Uten skrupler hos Filmfront 
(sv) Uten skrupler i Svensk Filmdatabas 
(da) Uten skrupler i Danmark Nationale Filminstitut 
(fr) Uten skrupler på Allociné 
(nl) Uten skrupler på MovieMeter 
(en) Uten skrupler på AllMovie 
(en) Uten skrupler på Turner Classic Movies 
(en) Uten skrupler på Rotten Tomatoes 
(en) Uten skrupler på Metacritic
Aleksej Tsjervonenkis

Aleksej Tsjervonenkis  er en russisk matematiker, og en av de største bidragsyterne innen Vapnik-Tsjervonenkis-teorien.


== Se også ==
Vladimir Vapnik


== Referanser ==


== Eksterne lenker ==
http://www.clrc.rhul.ac.uk/people/chervonenkis/
Uten skrupler (1969)

For filmen Uten skrupler fra 1986, se Uten skrupler (1986)Uten skrupler er en italiensk film fra 1969.


== Historien ==
«Belli» (Franco Nero), en udødelig og brutal detektiv, prøver å løse mordet på en mann med navnet «Romanis». Det er en rekke mistenkte: Var det den engelske, glamorøse modellen «Sandy» (Delia Boccardi)? Sjalu unge «Mino» (Maurizio Bonuglia)? Hva med «Mino»s iskalde stemor (Florinda Bolkan)? 


== Rolleliste ==


== Eksterne lenker ==
(en) Uten skrupler på Internet Movie Database 
(nl) Uten skrupler på MovieMeter 
(en) Uten skrupler på AllMovie 
(en) Uten skrupler på Turner Classic Movies
Eminönü

Eminönü er en bydel og en tidligere kommune i den historiske delen av Istanbul, på neset mellom Det gylne horn og Marmarahavet. Den tidligere kommunen er blitt del av kommunen Fatih.


== Bydelen ==
Eminönü er historisk sett området på sørsida av Galatabrua. Området var det sentrale forretningsdistriktet i byen under Det osmanske riket, og er stadig et viktig sted for handel.
Bydelen er et knutepunkt for kollektivtrafikk i Istanbul, med busser, trikk (linje Eminönü-Zeytinbu), tog og ferger.
Eminönü har mange historiske monumentalbygg, blant annet Yeni-moskeen (Yeni Camii), Rüstem Pasha-moskeen, Abdül Hamit-mausoleet, Cagaloglu-badet, hovedpostkontoret (Merkez Postanesi) og Sirkeci-stasjonen (Sirkeci Garı).
Allerede under Det bysantinske riket var Eminönü en sentral handelsplass, dit bysantinerne brakte frukt, grønnsaker og korn for omsetning. I dag ligger stadig kryddermarkedet, eller det egyptiske markedet, i Eminönü. 
Bydelen hadde en gang et stort jødisk kvarter. De første jødene var karaitter og kom på 1000-tallet, etter at de var blitt fordrevet fra Europa. I 1660 måtte de flytte lengre opp i byen på grunn av bygginga av Yeni-moskeen. 


== Kommunen ==
Kommunen Eminönü dekket et område på 4,9 km² av halvøya som dannes av Det gylne horn og Marmarahavet. Det tilsvarer utstrekninga av den byen som Konstantin den store grunnla på 300-tallet, og som fikk navnet Konstantinopel, etter at den eldre byen Bysants på samme sted var blitt for trang.
Kommunens folketall er i dag 65 000. Befolkninga i Eminönü hadde en levestandard som var blant den laveste i Istanbul. Samtidig er Eminönü den mest turistifiserte delen av byen, ettersom en lang rekke av de store moskeer, palasser og basarer som regnes som viktige turistmål ligger her. Eminönü framstår derfor som et sted der en over korte avstander kan se kontrasten mellom overveldende offisiell prakt og fattigslige boligkvarterer.
Kommunen bestod av et stort antall bydeler eller kvarterer med egne navn: Eminönü, Sirkeci, Alemdar, Sultanahmet, Tahtakale, Mahmutpaşa, Süleymaniye, Beyazit, Laleli, Cemberlitas, Cağaloglu, Kumkapi, Gedikpasşa, Yenikapı, Vefa, Unkapani, Mercan, Çarsikapi og Sultanhamam.


== Eksterne lenker ==
Bykart
Trolldeig

Trolldeig er en deig som kan lages hjemme og brukes til lekeleire/modelleringsleire. Den brukes ofte i barnehager. Den er ikke giftig, men inneholder så mye salt at den smaker vondt og det forhindrer at barna spiser opp deigen. Deigen kan tørkes i ovn, men kan sprekke litt opp. Trolldeigfigurer kan stekes i ovn på svak varme på rundt 80 ℃.


== Historie ==
I USA ble en trolldeigvariant i 1930-årene først lansert som et rensemiddel for tapet, men det ble fort populært som leketøy. Derfor ble trolldeig i 1956 aktivt lansert som leketøy for barn, under varemerket Play-Doh (fra engelsk: play dough som betyr «leke-deig»). I 1957 kom Play-Doh i flere forskjellige fargevarianter. Mellom 1955 og 2005 har det blitt solgt mer enn 2 milliarder bokser med Play-Doh.


== Innhold ==
Trolldeig kan bestå av for eksempel 2 kopper hvetemel, 1 kopp salt og 1 kopp vann, 1 spiseskje matolje for smidighet, og eventuelt fargetilsetning.
Kommersiell trolldeig kan også inneholde blant annet vinstein (kaliumhydrogentartrat), men den er fortsatt ikke giftig. Det går også an å lage saltfri trolldeig, for eksempel av 240 g mel og 120 gml vann, men vil ha dårligere holdbarhet på grunn av mangelen på salt. Det finnes flere trolldeigoppskrifter på Wikibooks Arkivert 5. desember 2019 hos Wayback Machine..


== Se også ==
Modellervoks
Keramikk


== Referanser ==


== Eksterne lenker ==
Play-Doh hjemmeside (på Engelsk) Arkivert 7. februar 2015 hos Wayback Machine.
Г

Denne artikkelen omhandler den kyrilliske bokstaven Г. For den greske bokstaven av samme utseende, se Γ.Г (minuskel: г) er den fjerde bokstaven i det kyrilliske alfabetet. Bokstavens utseende kommer direkte fra den greske bokstaven gamma.
I russisk, serbisk, bulgarsk og makedonsk uttales bokstaven G som i «genser».
I ukrainsk og hviterussisk blir den kalt «He», og blir uttalt som en stemt glottal frikativ.
HTML-koden er &#1043; eller &#x413; for stor bokstav, og &#1075; eller &#x433; for liten bokstav.


== Utseendeforskjell i serbisk og makedonsk ==

I serbisk og makedonsk har bokstaven et annerledes utseende i kursiv. I stedet for å være en bakvendt s (г), ser bokstaven ut som en latinsk I med makron, ī (se bildet til venstre).
Ґ

Ґ (minuskel: ґ) er en bokstav i det kyrilliske alfabetet, uttalt som G i «genser».
Bokstaven var tidligere brukt i ukrainsk og hviterussisk, men under Sovjetunionen ble den erstatta med Г.
I ukrainsk fortsatte diaspora (spredte folkegrupper) å bruke den, og den har blitt gjeninnført i alfabetet etter Ukrainas selvstendighet. Den har også blitt foreslått gjeninnført i hviterussisk, men det har foreløpig ikke skjedd.
Д

Д (minuskel: д) er en bokstav i det kyrilliske alfabetet, som blir uttalt D. Den kommer fra den greske bokstaven delta.
I håndskrift skrives den gjerne som latinske D, fordi den formelle versjonen er så vanskelig å skrive. Minuskelen ligner litt på en latinsk g i håndskrift.
HTML-koden er &#1044; eller &#x414; for stor bokstav, og &#1076; eller &#x434; for liten bokstav.


== Utseendeforskjell i serbisk og makedonsk ==

I serbisk og makedonsk har bokstaven et annerledes utseende i kursiv. I stedet for д, ser den ut som en latinsk G, g (se bildet til venstre).
Ђ

Ђ (minuskel: ђ) er en bokstav i det kyrilliske alfabetet, brukt i serbisk. Bokstaven ble laget av Vuk Stefanović Karadžić, fra ћ.
HTML-koden er &#1026; for stor bokstav, og &#1106; for liten bokstav.
Ѓ

Ѓ (minuskel: ѓ) er en bokstav i det kyrilliske alfabetet, brukt i makedonsk. Noen ganger er den likeverdig med ђ, for det meste i serbiske ord.
HTML-koden er &#1027; for stor bokstav, og &#1107; for liten bokstav.
Е

Denne artikkelen omhandler den kyrilliske bokstaven Е. For den latinske bokstaven av samme utseende, se E.Е (minuskel: е) er en bokstav i det kyrilliske alfabetet.
I bulgarsk, makedonsk, serbisk og ukrainsk blir den kalt E, og representerer vokalen [e]. I hviterussisk og russisk, blir den kalt Je, og representerer den ioterte vokalen [je].
HTML-koden er &#1045; for stor bokstav, og &#1077; for liten bokstav.
Kumkapı

Kumkapı (tyrkisk: kum kapı – «sandporten») er en bydel i Istanbul, på sørsida av bysentrum mot Marmarahavet.
Under Det bysantinske riket kaltes området Kontascalion («liten kai») og var en fiskerlandsby, men også en travel havn med mange verft. I tidas løp ble havna grunnere av mudder, og strendene ved Kontascalion ble stedet der byen henta sand. Byporten like ved ble derfor kalt Kum kapı.
Etter muslimenes erobring av Istanbul i 1453 var området hovedsakelig bebodd av karamanlis, dvs. tyrkisktalende gresk-ortodokse kristne. 
Bydelen har gjennom århundrer vært kjent for sine vertshus, og har stadig et stort antall restauranter, særlig fiskerestauranter. Området har flere ganger vært herja av bybranner, og lite av det historiske Kumkapı fra før 1800 er bevart.
Ё

Ё (minuskel: ё) er den syvende bokstaven i det russiske kyrilliske alfabetet. Den blir brukt i russisk og hviterussisk, og i noen kaukasiske og tyrkiske språk som bruker det kyrilliske alfabetet, men ikke i de fleste slaviske språk.
I begynnelsen av ord og etter vokal, ь eller ъ uttales bokstaven [jɔ:]. Etter konsonant uttales den [ɔ:], men palataliserer også konsonanten. Noen konsonanter lar seg ikke palatalisere (ж, ш og ц), eller har allerede palatalisert uttale (ч og щ), og uttalen blir følgelig bare [ɔ:].
HTML-koden er &#1025; for stor bokstav, og &#1105; for liten bokstav.
Statistiker

En statistiker er en person som jobber innen faget statistikk. Statistiker er ingen beskyttet yrkestittel. Statistikere er ofte matematikere som har spesialisert seg innen faget statistikk. Statistikere arbeider blant annet innen medisin, forsikring og matematisk finans. En statistiker som jobber innen anvendt statistikk utfører en stor del av arbeidet ved hjelp av statistisk programvare på datamaskiner.


== Se også ==
Liste over statistikere
Hawker Tempest

Hawker Tempest var et britisk en-motors jagerfly / jagerbomber. Det ble konstruert av Hawker Aircraft Ltd. og er ansett som et av de mest effektive fra andre verdenskrig. Hawker Tempest hadde fire av den nye, kortløpede 20 mm Hispano Mk.V montert i vingene og kunne også føre raketter og bomber.
Det var utstyrt med en Napier Sabre IV motor på 2250 hk. Flyet ble først brukt mot tyske V1-raketter over England, og under felttoget i Frankrike i 1944 ble det spesielt brukt mot tysk panser. Det hadde en medium rekkevidde på 1190 km. Det kunne bære 907 kg med bomber.


== Spesifikasjoner (Mk.V) ==


== Litteratur ==
Ovčáčík Michal, Karel Susa. Hawker Tempest: MK I, V, II, VI, TT Mks.5,6. Prague, Czech Republic: 4+ Publications, 2000. ISBN 80-902559-2-2.


== Eksterne lenker ==
BAE Systems Hawker Tempest
Jan Schelhaas

Jan Russell Schelhaas (født 11. mars 1948 i Liverpool) er en engelsk musiker kjent som keyboardspiller fra progrockbandene Caravan og Camel.
Jan spilte i begynnelsen bass for en rekke progrock-band i Canterbury–området før han omsider startet softrock–bandet National Head Bang i 1970 og gikk over til å spille keyboard. De utga albumet Albert One i 1971, men denne ble ingen suksess. Neste stopp for Schelhaas var bandet til Thin Lizzy–gitaristen Gary Moore og innspillingen av albumet Grinding Stone fra 1973. Etter denne jobben forlot han Moore for å drive soloprosjekter. 
I juli 1975 ble han forespurt om å spille keyboard i bandet Caravan etter at Dave Sinclair forlot dem. Jan Schelhaas turnerte verden rundt med bandet og spilte inn de tre albumene Blind Dog At St. Dunstan's (1976), Better By Faru (1977) og Cool Water, som ikke ble utgitt før i 1994. Sommeren 1978 hadde Caravan en pause og Schelhaas aksepterte et tilbud om å bli med Camel til deres verdensturné etter albumet Breathless. På den tiden hadde bandet også inkludert søskenbarnene Richard Sinclair og Dave Sinclair, som han allerede hadde spilt sammen med i tiden hos Caravan.
Schelhaas arbeidet regelmessig med Camel helt til 1981, hvor han bidro med innspilling til albumet I Can See Your House from Here fra 1979 og albumet Nude fra 1981. Han bidro sterkt i de påfølgende turnéene og spilte keyboards sammen med Kit Watkins. Etter dette endte den daværende musikalske karrieren til Schelhaas og han begynte med produksjon. Schelhaas overrasket likevel alle da han i 2001 spilte med Caravan på en musikkfestival og senere i november 2002 var med i innspillingen av albumet The Unauthorised Breakfast Item.
I dag bor Jan Schelhaas i Canterbury hvor han arbeider med soloprosjekter samt turné og innspilling med Caravan. 


== Bandoversikt ==
1968–1969: The Buzz Band, Mike Hart Band, Scaffold
1969–1971: National Head Band
1972–1974: Gary Moore Band
1975–1978: Caravan
1978–1981: Camel
1978–1980: Banzai
1983–1984: Caravan
2002–: Caravan


== Eksterne lenker ==
(en) Jan Schelhaas på Discogs 
(en) Jan Schelhaas på MusicBrainz 
(en) Jan Schelhaas på AllMusic 
Jan Schelhaas offisielle hjemmeside
Jan Schelhaas' MySpace–profil
Roman Šebrle

Roman Šebrle (født 26. november 1974) er en tsjekkisk friidrettsutøver. Han hadde tidligere verdensrekorden i tikamp med 9026 poeng.
Han fikk sølv under VM 2003, men gikk helt til topps under OL 2004 i Athen. Under VM 2005 ble det en ny sølvmedalje og  under VM 2007 i Osaka ble han verdensmester.


== Referanser ==


== Eksterne lenker ==
(de) Roman Šebrle – Munzinger Sportsarchiv 
(en) Roman Šebrle – Olympics.com 
(en) Roman Šebrle – Olympic.org 
(en) Roman Šebrle – Olympedia 
(en) Roman Šebrle – Sports-Reference (OL-resultater – arkivert) 
(cz) Roman Šebrle – Tsjekkias olympiske komité 
(en) Roman Šebrle – World Athletics 
(en) Roman Šebrle – European Athletic Association 
(en) Roman Šebrle – Track and Field Statistics
Bert Mozley

Bertram Mozley (født 23. september 1923 i Derby, død 28. oktober 2019) var en engelsk landslagsspiller i fotball.


== Biografi ==
Etter å ha spilt amatørfotball for Shelton United, Nottingham Forest FC og Derby County under andre verdenskrig, ble han profesjonell fotballspiller for Derby County i oktober 1945. Totalt spilte han 321 obligatoriske kamper, og scoret to mål for Derby.
Han debuterte på landslaget mot Irland den 21. september 1949. Da han ble skadet overtok Alf Ramsey hans posisjon, og han greide aldri å erobre denne plassen tilbake.
Mozley spilte 3 kamper for England.
I 1954 emigrerte han til Canada der han begynte med hotelldrift. I 1999 ga han ut boken When Football Was Fun.


== Karriere som spiller ==


=== Klubblag ===


=== Landslagskarriere for England ===


== Kilder ==
Mortimer, Gerald (2004): The Who´s Who of DERBY COUNTY.  Breedon Books Publishing, Derby. ISBN 1-85983-409-4
Rollin, Jack (1998): ROTHMANS BOOK OF FOOTBALL RECORDS.  Headline Book Publishing, London. ISBN 0-7472-1954-0


== Referanser ==


== Eksterne lenker ==
(en) Bert Mozley – national-football-teams.com 
(en) Bert Mozley – FootballDatabase.eu 
(en) Bert Mozley – EU-Football.info